«................... облысы .............. қаласы № ......................» КММ

**Тақырыбы:**

**Оқушының вокалдық сауаттылығын дамыту.**

.

 Дайындаған:

 Пән мұғалімі: .......................................

2020-2021 оқу жылы

Аннотация

 «Оқушының вокалдық сауаттылығын дамыту» тақырыбында қазақтың халқының жастарын ұлттық болмысын дәріптейтін, қазақ өнерін жоғары бағалап, оқушының вокалдық сауаттылық өнерін, шығармашылық әлеуетін шыңдай түсетін, ұлан байтақ қазақ даласын сазды әуен үнімен тербеген, вокалдық дауысымен таң қалдырып қана қоймай, қазақтың атын әлемге танытатын шәкірт тәрбиелеу жайында жазған.

 «.............. облысы .................. қаласы

№ .................» КММ

 Музыка пән мұғалімі: .........................

 «Оқушының вокалдық сауаттылығын дамыту»

 авторлық жұмысына жазған

ПІКІР

 Бұл ұсынылып отырған авторлық жұмысы «Оқушының вокалдық сауаттылығын дамыту» тақырыбында тереңнен зерттеп, шығармашылық әлеуетін зерделеу арқылы вокалдық сауаттылығын дамыту туралы көптеген мәліметтерді жинақтаған. Оқушының вокалдық дауысын жоғары деңгейге көтеруі мен ізденуі жайлы да тереңнен зерттеген. Оқушының вокалдық сауаттылығын тереңдетіп оқытуға және оқушылардың вокалдық дауысын жоғары деңгейге көтеруі мен ізденуіне танымдық, шығармашылық, зияткерлік қабілеттерін дамытуға, білімдерін шыңдауға бағытталған құрал.

 Вокалдық сауаттылығын тереңнен ұғынатын, музыканың адам өміріндегі алатын орнын түсіндіріп, оқушылардың музыкалық қабілетін дамытуға ықпал ететін музыкалық жанр туралы, эстрадалық музыкалар мен ұлттық музыканы балаларға оқытудың ерекшелігін анық көрсете отырып, тереңнен зерттеп жазған. Бұл жұмыс қазіргі жаһандану дәуірінде жаңартылған білім мазмұнына сай, оқушыларды музыкалық, вокалдық сауаттылығын аттыруға шығармашылықпен жұмыс жасауға, жеке тұлға болып қалыптасуына, зияткерлік, интелектуалдық қабілетін қалыптастыру, ізденімпаздыққа тәрбиелеу мақсатында жүйелі, оқушылардың жас ерекшеліктеріне сай құрылған жұмыс.

 Болашақта өз мамандығын шыңдап, жоғары деңгейде орындаушылық шеберлігі жоғары шәкірт тәрбиелеу оның асқақ арманы. Арманын орындап болашақта қазақ елінің өнерлі азаматтарының бағын ашатын, халық мұрасы мен мәдениетін дәріптейтін жас шәкірттерін тәрбиелеп, армандарына жол аша біледі.

Пікір жазған: ..............................

**Мазмұны**

**Кіріспе**

**ІІ.Негізгі бөлім**

ІІ.1.Музыканың адам өміріндегі алатын орны

ІІ.2.Оқушылардың музыкалық қабілетін дамыту.

ІІ.3. Вокалдық музыка

**ІІІ. Зерттеу бөлімі**

ІІІ.1. Музыкалық жанр туралы

ІІ.2.Эстрадалық музыкалар

ІІІ.3.Ұлттық музыканы балаларға оқытудың ерекшелігі

**ІҮ.Қорытынды**

**Ү. Қолданылған әдебиеттер**

**Тақырыбы:** Оқушының вокалдық сауаттылығын дамыту

**Мақсаты:** Оқушыларды өз халқының өнері мен мәдениетін, әсемдік пен әдемілікті сезінуге халық мұрасынан эстетикалық ләззат алуға үйрете отырып, вокалдық сауаттылығын дамыту.

**Міндеті:** Оқушылардың вокалдық сауаттылығын дамыту. Эстетикалық дамуына ықпал жасау;

Оқушының ән айтуын машықтандыру, іске икемділігін, шеберлік дағдыларын қалыптастыру.

Оқушыны шығармашылықпен ізденіп жұмыс жасауға дағдыландыру.

Оқушының белгілі көзқарасын, адамгершілігі, мінез-құлқын және таным қабілетін, басқа да жеке қасиеттерін дамыту. Әр оқушының оқу үрдісінде белсенді және ұйымдастырушылық-бастамашылдық қабілетін дамыту.

**Өзектілігі:** Оқушыларды ән айтуға оқыту үрдісінде ғылыми тұрғыда ұштастырып, баланың вокалдық сауаттылығын, ой-өрісін жан-жақты дамыта отырып тиянақты ғылыми негізде білім беру.

**Зерттеу әдістері:** Музыкалық сауаттылық пен музыкалық мәдениетін қалыптастыру, музыкалық жанр туралы вокалдық өнер туралы мәліметтерді жинақтау, зерттеу, сұрақ – жауап, талдау, зерттеу, қорытынды жасау.

**Болжам:** Егер, музыкалық жанр мен вокалдық сауаттылығын, ән айту шеберлігін жан – жақты зерделеп, музыкалық сауаттылығын үйретіп, зерттей білсек, болашақ жастарды қазақтың ұлттық өнерін, вокалдық қимылын үйретіп, қазақтың дәстүрлі, ұлттық өнерін дамытатын боламыз.

 **Күтілетін нәтиже:** Болашақта, оқушылардың музыкалық әлеуетін арттырып, шығармашылыққа жетелесек, музыкалық мәдениеті мен вокалдық сауаттылығы қалыптасып, музыкалық жанр мен вокалдық өнерін, шығармашылық әлеуетін жан – жақты зерделеу арқылы тұлғаның вокалдық қимылын арттыру, болашақ жастарды мамандық таңдауына жол ашып, қазақтың дәстүрлі, ұлттық өнерін дамытатын, дәріптейтін патриотты, дара тұлға қалыптастырамыз.

**І.Кіріспе**

 Музыка адамзат баласының өмірге деген құлшынысын оятып, рухын асқақтатады. Өмірдегі рухани азығы, жан серігі, ұшқыр қиялы, нәзік сезімі іспеттес. Жастардың бойында музыкалық өнерді қалыптастыруда, ең алдымен музыкалық мәдениетін, музыкалық сауаттылығын дамытып, музыка әлемін түсінуіне мүмкіндік туғызу керек. Музыка әлемін түсінудегі бұл мүмкіндік мектептегі музыка сабағынан орын алады. Балаға музыкалық білім бергенде, жаңартылған білім мазмұнына сай түрлі әдіс-тәсілдерді пайдалана отырып, оқу мен оқыту процесіне жаңаша көзқараспен қарап, зор ықыласпен білім беру маңызды. Балаларды шығармашылық өнерге үйретудің маңызын ұғындыра отырып тәрбиелеу басты мақсатта болу шарт.
Көрнекті педагог В. Сухомлинский «Өнер - өнегелі, ақылды адамдарды тәрбиелейтін құрал» деп тәрбие үрдісінде өнерге аса көңіл аудару қажеттілігін қысқа да түсінікті түрде атап көрсетті. Қазақ халқының сиқырлы сазды әуенедерін бүгінгі күннің классикалық басқа да сазды әуендерімен ұштастыра отырып, шығармашылықпен өнерге баулу керек. Музыка әлемін жан жүрегімен, ішкі түйсігімен сезіне білу керек. Музыканы жан жүрегімен сезіне алмаған адам музыкалық әлемге ене алмайды. Оқушыларды музыка әлеміне қызықтыра білу, музыка әлемін ішкі жанымен сезіне білуге үйрету музыка пәнінің мұғалімінің шеберлігін талап етеді. Өнерге деген ынтасы болсын, болмасын барлық баланы музыка әлеміне қызықтырып, оқушылардың ішкі жан дүниесін еліктіре, еліте білу, музыкалық сауаттылығын ашып, музыкалық танымын қалыптастыра білу - ұстаздардың басты мақсаты.

.

**ІІ.Негізгі бөлім**

**ІІ.1.Музыканың адам өміріндегі алатын орны**

 Қазақстан Республикасы этникалық мәдени білім беру тұжырымдамасында «Жан-жақты қалыптасқан тұлға, ең алдымен шығармашылық қабілетке ие болуы қажет деп, жеке тұлға шығармашылығын қалыптастыруға ерекше мән берілсе, ал Қазақстан Республикасының орта білімді дамыту тұжырымдамасында үздіксіз білім беру жүйесінің үш ілгері мақсаттарының ішіндегі ең негізгісі шығармашылық қабілет екені анық айтылған».

        Қазіргі күні музыкалық педагогикада педагог музыканттың шығармашыл іс-әрекетін дамыту, оны тұлғаның қалыптасуына бағыттау, сезімталдық шығармашылық арқылы өзін, қазақ музыка өнерін тану сияқты мәселелердің бары айқындалды.

         Көне заманғы философ ойшылы Пифагор музыканың акустикалық заңдарын ашса, Платон, Аристотель музыканы - адамның ізгілік және әсемдік әлеміне ықпал етудің маңызды құралы, мінез-құлықты түзету, жеке тұлғаның психологиялық көңіл-күйін жасау құралы ретінде қарастырған.

        Әбу-Насыр әл-Фарабидің пікірінше: музыка – табиғаты терең, жан-жақты сыры, әсері бар құбылыс. Оның ерекше атап көрсеткен ойы музыкалық әуеннің адам бойында үлкен эмоциялық тебіреніс күш туғыза алатын құдыретті күш екендігі және оны әртүрлі мақсатта, адам баласының жанын сауықтыруда немесе адам тәрбиесінде халыққа басшылық жасап, меңгеруде үлкен  маңызды құрал бола алатындығын айтады.

         Әл-Фараби «Музыканың адамға емдік қасиетін, жағымды әсерін сондай-ақ, оның адамның  жан дүниесіне әсер ететін, тәрбиелік мәні зор» деп тұжырымдаса, Абай: «Артыңа із қалдырғың келсе, кейінгі ұрпаққа білім нұрын сеп, болашағымыз өз ұлт өнері мен мәдениетінің тұнығынан сусындап, тарихын терең түсінетін болсын» деген өсиеті де болашақ ұрпақты өнер білім арқылы тәрбиелеудің қажеттігі мен маңыздылығын дәлелдейді.

         Мұғалімнің басты міндеті қазақ халық музыкасына оқушылардың назарын аудара білу қабілеті болып табылады. Қазақ халық музыкасының идеялық мазмұны маңызды екендігі іс-тәжірибе жүзінде дәлелденген. Сондықтан мұғалімнің міндеті музыканы меңгеруде сыныптағы оқушылардың нақты эмоциялық көңіл-күйін қалыптастыра отырып, арнайы оның мазмұны, сипаты жөнінде білім беруде шығармашылық ізденісті ұйымдастыра білгені жөн. Осының нәтижесінде білім алушыларда шығарманың идеялық-эмоциялық бейнесін жасауға, мазмұнның эмоциялық - ойын ашуға және үйретілген туындының көркемдік бейнесін көркемдік мәнерлік құралдарды табуға толығымен мүмкіндік болады.

 Музыка адам баласының көңіл күйін көтеріп, жүрегіне жылылық сыйлап, көңіліне медеу болады. Адам рухын асқақтатып, сана сезімін оятады. Орыс ғалымы Потанин айтқандай «Күллі қазақ даласы ән салып тұрғандай» демекші біздің қазақ халқының өнерге деген қызығушылығы, өнерді жоғары бағалайтыны белгілі. Өнер десе ішкен асын жерге қоятын, шығармашылығы жоғары оқушыларды тәрбиелеу әрбір музыка мұғалімінің басты арманы. Музыка өзінше бір әлем. Ол музыкалық әлемге ену, тек музыкалық өнерді түсінетін жандарға ғана тән құбылыс. Музыканы-адам ішкі жан дүниесімен еліте, сезіне білуі, оны биікке көтеруі, шарықтау шегіне жеткізуі, тіпті бар жан тәнімен сүйе білетін жандар ғана бағындыра алады. Музыкамен тыныс алады, музыкамен ұйықтап, музыкамен оянады, күледі, жылай алады. Міне музыка осындай құдіретті, шексіз бір әлем. Адамның жан жүрегінен орын алған, бар өмірін осы музыкамен ғана елестете алады. Қуансада, қайғырсада, ренжіседе осы музыкамен бірге тіпті сырласа алады, бар құпиясын музыкамен бөлісе алады. Музыканың адам өміріндегі алатын орны осындай ерекше. Музыка сонау заманнан бері та-бабамыздан жалғасқан асыл мұра. Музыканы ұшқан құстан, жүгірген аңнан, жайқалған шөп, сылдырлап аққан бұлақ, асқар таулар, жазық дала, жайқалған ну орман, көгілдір аспан, жымыңдаған жұлдыз, күлімдеген күн, сәулесін төккен ай барлығы дерлік осы музыкамен үндескендей. Қазақ халқы емес ен даласы да ән салып тұрғандай. Желдің гуілінен, қардың ұшқынынан, жаңбырдың тамшысынан, иттің үргенінен, малдың өрісте жайылғанынан, төлдердің жамырағанынан да музыканы сезіне аласың. Музыканы шын сүйген адам ғана мұны сезіне алады. Музыка осындай адамның жан дүниесін қонақтаған ерекше сезім, тамаша бір құбылыс.

 Балаларды шығармашылық өнерге үйретіп, вокальдық қимылын арттырудың маңызы зор. Музыканың құдіретін ең алдымен сезіне білуге, оны ары қарай дамытып, шығармашылықпен жұмыс жасауға үйрету үшін ерекше төзімділік пен шыдамдылықты қажет етеді. Адамның күш жігері, мінез-құлқы бәрін бір арнада тоғыстырып ұстау керек. Балаларды шығармашылыққа жетелеуде ұстаздың мінез-құлқы да балаға әсер етпей қоймайды. Бар күш жігеріңді ұстаздық етуге аянбай жұмсап, мінез-құлқыңды жаман жағынан көрсете білсең балаға музыканы танып білуге, үйренуіне кері әсерін береді. Балаларды музыкалық өнерге үйрету аса ыждағаттылықты, салмақтылықты талап етеді. Мұғалім осыны басты назарда ұстау керек. «Тәрбиесіз берілген білім - адамзаттың қас жауы» деп бекер айтылмаған

**ІІ.2.Оқушылардың музыкалық қабілетін дамыту.**

 Музыка пәні – шығармашылық пән. Оған көптеген ізденіс, шығармашылық, іскерлік, тапқырлық өте қажет. Музыкалық қабілет туа бітті және жүре бере келе пайда болатын қабілет. Туа бітті музыкалық қабілеті бар балалар олар ерекше жандар. Олар кез-келген жерде музыканы сезіне алады. Тек бұл балаларға дұрыс бағыт бағдар бере білсе болғаны. Олар өздері ары қарай музыкалық қабілетін дамыта алады. Ал, жүре келе пайда болатын қабілет бұл қызығушылықтан да пайда болады. Жай қызығушылық болуы мүмкін немесе ары қарай тереңнен музыканы қабылдай отырып, соңына дейін жеткізе білетін бар ынтасымен үйренуге талпынып, шығармашылыққа жетелейтін қабілет болуы мүмкін. Бастысы музыкалық өнерге қызығушылығы бар баланы дамыта білу, қызығушылығын арттырып, шығармашылыққа жетелеу ұстаздарға тән қасиет. Музыкалық өнерге үйретуде басты қасиет баланың кез-келген дыбысты ести білуін, көре білуін, сезе білуін, сол естіген, көрген, сезе білген дыбысын қаз-қалпында қайталап айта білуін, орындай білуін қадағалап үйрету мұғалімнің міндеті. Бала естіген дыбысын сол қалпында орындай білсе, айта білсе міне дарын деген осы. Ол ең алдымен дыбысты ести білді, есту арқылы ішкі жан-дүниесімен сезіне білді, оны сол қалпында жеткізе білді, мұны ерекше дарын иесі деуге болады. Естіген музыканы, мейлі дыбысты сезіне білу арқылы орындап, айтып жеткізе білу ерекше дара қабілет. Есту, көру, сезіну арқылы музыка әлеміне бірте-бірте ене алады. Оны жан жүрегімен сезіне отырып, шарықтау шегіне жеткізе алады. Мұндай қабілет оқушыны бірден шығармашылыққа жетелейді. Балаларды шығармашылыққа жетелеудің маңызы осы. Олар кез-келген дыбысты, әуенді ішкі жан-дүниесімен сезіне білмесе, бұл құр далбаса. Сондықтан баланы сезімталдыққа, аңғарымпаздыққа тәрбиелеу, сергектікке шақыру маңызды. Балаға музыка түрлерінің шығу тарихы, музыка түрлері дамыған елдерде, музыка әр саласындағы белгілі компазиторлар өмірімен Қазақстандағы әлем елдеріндегі композиторлармен, музыка жұлдыздары тағы басқа, музыка туралы толық мәліметтер беріп отыру керек. Сонымен бірге оқушыларға бұқаралық ақпарат құралдары, журналдардың тағы басқа, әлем елдеріндегі атақты композиторлар және мәдени жаңалықтарға шолу жасап отыру қажет. Осы тұрғыда оқушылар атақты композиторлардың жетістіктерге жетудегі еңбектерімен таныса отырып, өздеріде, музыканы терең түсіне отырып ыждағаттылықпен, белсенділікпен өнерге деген қызығушылықтары артып, шығармашылыққа ұмтылады. Оқушылардың шығармашылық қабілетін дамытуда бір ортада қалып қоймай жан-жақты ізденушіліктің маңызы зор. Әлемдік музыканы, жеке орындаушыларды, композиторларды тыңдап, олардың шығармашылығына қарай отырып, дәл сол адамның стилін емес өзіне тән жеке стиль қалыптастыру, шығармашылық қабілетін дамытуға ұмтылу.

Бұл орайда музыка пәнінен сабақ беру кезінде менің музыкада алда жүрген дарынды оқушыларым, өз өнерлерін көрсетіп, халықаралық, Республикалық жүлделі орындарға ие болып жүрді. Ержанова Ақмарал, Анварова Ситора

«Шабыт» өнер университетінің студенттері. Олар өнерде өз орындарын тауып, халықаралық, Республикалық жүлделі орындарға ие болып, мектебіміз бен өз туған жерінің атақ абыройын асқақтатуда. Ұстаз – бағбан болса, білім берген шәкірті – жеміс іспеттес. Қаншалықты жеміс берер ағашты күтіп, бастасаң соншалықты жемісін берері анық. Міне менің берген білімімнің жемісі осы шәкірттерім. Мен шәкірттеріммен мақтанамын.

Сонымен қатар бүгінгі таңда «Вокал» үйірмесіне қатысып жүрген оқушыларым да бар. Олар мыналар:

Мелюк Олжас

Азербай Амина

Нурлыбек Мадина

Бегалина Инкар

Бегалина Наргиз

Бегалина Сезим

Сабырова Арай

Халықаралык, Республикалық байқау жүлдегерлері.

Ошакбай Акнур 2орын, Жузбаева Томирис 2орын. Бұлар Ақмола облысы, Кокшетау қаласында өткен 2017 жылы облыс Абай оқулары, Жузбаева Томирис 2 орын, 2018 ж обл Абай оқулары Ошақбай Ақнұр 3 орынға ие болды. Ұстаздан - шәкірт озар деп бекер айтылмаса керек. Менің шәкірттерім мақтануға тұрарлық дәрежеде өнер көрсете білетін, дарынды тұлғаларға айналуда.

**ІІ.3.** **Вокалдық музыка**

 Вокальдық музыка — музыка аспабының сүйемелдеуімен немесе сүйемелдеуінсіз жеке [әншіге](https://kk.wikipedia.org/wiki/%D3%98%D0%BD%D1%88%D1%96%22%20%5Co%20%22%D3%98%D0%BD%D1%88%D1%96), [хорға](https://kk.wikipedia.org/wiki/%D0%A5%D0%BE%D1%80) арналып жазылған музыкалық шығармалар. Ірі жанрлары — музыка-драмалық шығармалар, оратория, орта жанрлары — кантата, вокалды цикл, литургия, хор концерті, Кіші жанрлары — вокалды миниатюра (ән, романс). Кейде адам дауысы оркестрлік музыкаға үлесіп айтылады (мысалы, Петр Ильич Чайковскийдің «Щелкунчик»-те).

Вокалды музыканың жанрлары:

Опералы

Ораториалды

Камералы

Оперетта

Джаз

Вокалдық музыкаға халық әндері, жырлары, классиктері мен қазіргі композиторларының ән-хорлары жатады. Вокальдық музыка, негізінде, халық арасынан шыққан. Бұған [Біржан-Сал](https://kk.wikipedia.org/w/index.php?title=%D0%91%D1%96%D1%80%D0%B6%D0%B0%D0%BD-%D0%A1%D0%B0%D0%BB&action=edit&redlink=1" \o "Біржан-Сал (мұндай бет жоқ)), [Мұхит](https://kk.wikipedia.org/wiki/%D0%9C%D2%B1%D1%85%D0%B8%D1%82), Абай, [Ақан сері](https://kk.wikipedia.org/wiki/%D0%90%D2%9B%D0%B0%D0%BD_%D1%81%D0%B5%D1%80%D1%96), [Жаяу Мұсаның](https://kk.wikipedia.org/wiki/%D0%96%D0%B0%D1%8F%D1%83_%D0%9C%D2%B1%D1%81%D0%B0) әндері кепіл.

**Тақырыптық  және  вокалдық  жұмыс**

Музыка  сан  алуан  жанрларға  бөлінеді.  Әннің  алатын  орны  өте  зор. Ән адамның жан сезімін  оятып, жүректің нәзік қылын қозғайды. «Ән  миллиондардың жүрегін  біріктіреді»  Л. Бетховен. Әннің  эмоциялық ықпалы өте күшті, өзіндік көркемдігі және  мазмұндылығымен балалар жанын баурап, олардың  ақыл - ой, сана - сезімінің  кеңейіп  жақсы  мінез - қылықтарының  қалыптасуына  әсер  етеді.Әнді  орындау  барысында  қандай мақсат  қойылады? Орындау  кезінде  оқушылардың  музыкаға  деген  іс әрекеті қалыптасады, оның  ішінде  хормен  орындағанда  оқушының музыкалық  мәдениеті  тұрақтап, орындаушылық  шеберлігі  тұррақтап, өздерінің  музыкаға  деген  көзқарасын  нығайтып,  шығарманың бейнелеу образын  көрсетедi. Әндер  әртүрлі  болады: халықтық, композиторлық, балалар  әні,  бесік жыры, той - думан әндер, лирикалық, патриоттық, эстрадалық, тақпақ  сазды т. с. т. б. Әндер  өмірмен  байланысты болған соң көңілді - жадыраңқы, жабығыңқы - қапалы, албырт, жалынды, қайғылы, ойлы, айбынды т.б. болып  келеді. Әнді  орындағанда орындау ережелерімен танысады.Мысалы:
- Ән  айту  кезінде  тік  тұр  немесе  тік  отыр.
- Иығыңды  көтерме  (демалғанда).

-Хорда  ән  айтқанда  қасыңдағыларды  тыңда,сенің  даусың  олардан  ерекше

болмау  керек.

-Әнде  не  туралы  айтылатынын  ойла, мәнерлеп  айтуға  тырыс т.с. Сондықтан, хормен  орындау - халықтың  бүкіл  мәдениетінің  негізі, музыкалық  білім  мен  тәрбие  берудің  ең   ықпалды  құралы. Ескере кететін  бір  жай: бастауыш  сынып  оқушылары  ән  айтудың  көркемдік немесе  техникалық  жағынан  жеңіл, қысқа  әуеннен  емес, белгілі бір мазмұны  бар  әуендер  арқылы  тезірек  қабылдайды .

Ән өнері. Ән-яғни вокалдық шығарма музыка өнерінің ең көне және кең тараған жанры. Ән өнері адамзат қоғамының алғашқы кезеңдерінде бала уату, жауынгерлік ұран тастау және бір-бірімен қарым-қатынас жасау құралы болып, бірте-бірте дами келе мазмұны да, нышаны да, күрделеніп қазіргі кездегідей өзіндік сипатқа ие болды.

Вокалдық өнер-әншінің дауысты меңгеру шеберлігіне негізделген музыканы орыдау түрі. Вокалдық орындаудың жеке (сольное), ансамблдік және хор түрлері болады. Музыка аспабының сүйемелдеуімен немесе сүйемелдеуінсіз жеке әншіге, хорға арналып жазылған музыканы атаймыз. Құрылымына байланысты жеке дауыста орындалатын халық әндері және композитор шығарған әндері аспаптың сүймелінсіз немесе сүйемелмен орындалатын әндер деп бірнеше топтарға бөлінеді.

Практикада динамиканың (қатты, жәй, дыбыс күшін арттыру немесе азайту) және жылдамдату, баяулату, аялдау) негізгі элементтерін орындау шығарманың сипатына байланысты әсіресе қазақ халқының музыкалық шығармаларында өзінің реңктері жағынан толып жатқан әрі өте нәзік сипаттамаларға ие болады.

Ансамбльдің жалпы үнін реттеу жұмысы дыбыс күшейткіш аппаратураны, электракустикалық түрлендіргіштерді жақсы білу, оларды тиісінше ретке келтіре білу маңызды. Мысалы, «ва-ва» (бақа) эффекті негізгі тонның энергиясы мен оның төменгі обертендарының арасындағы арақатынастың үздіксіз, бірақ айтарлықтай жылдам өзгеруі; «ФАЗЗ» – негізгі тонға көп мөлшерде обертондарды қосу, бұл ызыңдаған, дірілдеген дыбыстар беріп, аспаптың табиғи тембрін адам танымастай өзгертіп жібереді, «МОУЛ» – соңғыдан төмен жатқан жоғары жиіліктерді алып тастайды. Мұның өзі «органның» өте жуан дыбысы шыққандай әсер тудырады; «СКРЕМИНГ БЕРД» (сөзбе-сөз аударғанда – шыңғырған) – орта жиіліктегі дыбыс шыңы, гитараға немесе басқа аспапқа жасалады; «БЛЕК- ФИНГЕР» – гитара шегін бір шертіп қалғаннан кейін дыбысты бір деңгейде ұзақ ұстай отырып, оған, тиісінше, шиқылдаған әуез немесе қоңырау дауысы сипатын беруге мүмкіндік туғызады.

Шығарманың орындалу ерекшелігін ескере отырып, вокальдық-аспаптық ансамбль жетекшісі белгілі бір көркемдік міндеттерге жету үшін техникалық құралдарды пайдалану жөнінде қандайда бір шешім қабылдайды. Ол қатысушыларды аса ірі дыбыс пландарын, дауыстар мен аспаптарды коррекциялаудың арнаулы жиілігін, «жаңғырық» эффектін жасанды жолмен ревербациялау (дыбыстың біртіндеп өшуі) және қазіргі заманғы дыбыс күшейткіш аппаратураның басқа да мүмкіндіктерін пайдаланған кезде белгілі бір көркемдік және техникалық нормаларға үйретеді.

Әншінің дауысы-табиғаттың берген сыйы. Бірақ дегенмен өнердің басқа түрі секілді дауыста жаттығулар жасап, еңбектене отрып дамып, деңгейін өсіруді талап етеді. Әншілерде бұл дауыс қою деп аталады. Қандайда болмасын аспапты игеру үшін орындаушы ұзақ уақыт гаммаларды ойнап, жаттығулар жасауы қажет. Сол секілді әншіде өзінің табиғат силаған аспабында ойнай білуі керек. (дауыс).

Дауыс өзінің тембірі мен диапазонына қарай бөлінеді. Күшті де жарқын дауыс – драмалық дауыс деп аталады. Бұдан гөрі жеңіл жұмсақ естілетін дауыс – лирикалық дауыс. Ал әндегі иірімдерді жеңіл келтіретін ойнақы дауыс – колоратуралық дауыс. Бұл дауыс көбіне сопраноларда кездеседі. Диапазонына қарай дауыс мына төмендегідей болып топтасады:

Әйелдердің жоғары (жіңішке) даусы – сопрано.

Әйелдердің төменгі (жуан) даусы – альт

Ерлердің жоғары (жіңішке) даусы – тенор

Ерлердің төменгі (жуан) даусы – бас

Балалардың жоғары (жіңішке) даусы – сопрано

(Балалардың даусы дискант деп те аталады).

Балалардың төменгі (жуан) даусы – альт

**ІІІ. Зерттеу бөлімі**

**ІІІ.1. Музыкалық жанр туралы**

 Жанр – өнер шығармаларының тарих қалыптасқан түрлері. Белгілі бір тарихи жағдайдың әсерімен пайда болып , мазмұны мен түр жағынан үздіксіз дамып отырған жанр өзіне тән кейбір тұрақты белгілерін сақтап келеді. Музыкалық жанр – көркемдік қорытындылаудың аса маңызды құралы. Алғашқы кезеңде музыкалық жанр дәстүрлі көркемдік канон ретінде орын алды. Бұл жағдайда композиторлық стильдік жеке ерекшелігі көрінбеді. ХVІІІ-ХІХ ғасырларда жанр түсінігі кең мағынада қолданыла басталды. Қандай болмасын музыкалық жанрлардың өзіндік ұлттық ерекшелік қасиеттері бар. Қазақ музыка жанрында да өзінің кешегісі мен бүгінгісін баяндайтын ұлттық түрге бояуға бай. Сондықтан да олардың мазмұны өзгеріп жаңарып отырады. өткен өмірдің желісі мен жазылған қайғылы мүң музыкалары қазіргі заманның тілек – мүддесімен үштасып жаңа жаңарған ұлттық тұрге ауысты. Сонымен байланысты оның мазмұны да түріде өзгеріп дамыды. Жанр музыкалық шығармалардың түрлері деген ұғымды білдіреді. Бұл сөз Франсуздар тілінен жалпы халықтың искусстволық сөзге айналды. Жаныр деудің орнына түр деп айтыладыф екен. Музыка негізінде халықтық. Осы күнге әдебиеттерде халықтың музыка деп бір бөлік айтылады да жеке композиторлардың атымен Шопендікі, Моцарттікі, Бахтікі, Құрманғазыкікі т.б. аталады. Әрине қай музыканыда жеке адам шығарады, сондықтан композитор белгілі музыкалардыда халықтікі, франсуздікі, немістікі, орыстікі деп те атасақ орынсыз болмайтын сияқты. Театрларда теледидар, радиоларда диктордың ария, симфония т.б. тыңдаңыздар деген сөзін дәл ұғынып отыру үшін музыка жанрларының аттарымен анықтамаларын біліп алған жөн. Музыкалық өнердің әрбір тегі іштей тағы да жанырлық түрлерге бөлінеді, музыка өнерінде сан алуан жанрлар бар. Оларды мынадай үлкен топтарға жіктеуге болады:

а) Халық музыкасы әншілік және аспаптық;

ә) эстрадалық музыка;

б) камералық музыка ;

в) симфониялық музыка;

г) хорға арналған музыка;

д) сахнада орындауға арналған театралдық-драмалық шығарма.

Әр халықтың өзіне тән музыкалық өнері бар. Қазақ халық музыкасы ерте заманнан атадан балаға мирас болып келе жатыр. Қазақ әндерімен аспапқа жазылған шығармалары түрі мен мазмұны жағынан өте бай, әрі сан алуан болып келгендіктен, жаңа заман кезінде кешікпей кәсіби хор ән, би ансамблі, опера, халық аспаптар оркестрі өнерлерінің пайда болуына тікелей көмектесті. Ұлттық әншілік өнердің дамуы ХІХ ғасырда сал, серіліктің қалыптасып, қанат жайуы мен тығыз байланысты. Ал аспаптық өнер халқымыздың бойына сіңірген қасиеті, ерте заманнан қалыптасып біздің заманымызға дейін келіп жетті. Бұған дәлел Қорқыт, Ықылас, Құрманғазы, Дина шығармалары.

**ІІ.2.Эстрадалық музыкалар**

Эстрадалық музыка вокалдық аспаптардың орындауындағы шығарма және сол аспаптардың сүйемелдеуінде айтылатын ән.

Камералық музыка деп музыка аспатармен дауысқа раналып жазылған соло (жеке), дует (екі), трио (үш), квартет (төрт) т.б. түрлі ансамбілдердің орындайтын шығармаларын айтамыз. Камера деген сөз латын тілінен шыққан , бөлме деген ұғымды білдіреді. ХVІ ғасырда камералық шығармалар аз кісілер үшін бөлмеде ойналатын. ХІХ ғасырдан үлкен залдарға шыға бастады.

Симфония – грек халқының сөзі, «дыбыстар бірлестігі » деген мағынада. Симфониялық музыка ең ірі жанрлардың бірі . Симфониялық оркестрде орындауға арналған негізінен сонаталық циклді формадағы музыкалық шығарма. Кейбір симфонияға ор мен жеке әншілер де қатысады. әдетте ол 4 бөлімнен тұрады. Бірінші бөлім – сонаталық аллегро, екінші – баян лирикалық, үшінші – менуэт немесе скрецо, төртінші- көбінерондағы ұқсас финал. Симфония – аспаптық музыканың идея мен ойды барынша жетік бейнелейтін түрі.

Симфонияның жетілген аса дамыған түрлері Вена класикалық мектебі композиторлары (Гайдн, Моцарт, Бетховен) шығармашылығында қалыптасқан.

Хор – вокалдық музыка орындаушылар ұжымы. Басқа өнер түрлері сияқты хор өнері де қоғамдық ой-сананың негізгі бір формасы. Хор – саз өнері, музык , орындаушылық шыберлігі, көркемдік бейнелеу, сахна т.б. өнердің амал-тәсілдерін бойын жинаған синтездік өнер. Хормен ән салу өнері еліміздегі жалпы музыка мәдениетінің өсу саласында аса маңызды орын алады.

Бүгінгі таңда музыканың сүйемелдеуінсіз драмалық спектакілдерді театрлардан кездестіру мүмкін емес. Аспаптық және вокалдық музыка драмалық қойылымды толықтырады, пьессаның мағынасын ашуға көмектеседі, шығарманың характерін беруге көптеп септігін тигізеді. Сахнада орындалған ән немесе би театралдық – драмалық қойылымды жандандыра түседі.

Сонымен қатар, музыкалық жанрларды екі ірі топқа бөлуге болады: дауысқа жазылған музыка және сөзі жоқ мелодияға (сазға) жазылған аспаптық музыка. Бұлардың әрқайсысы бірнеше түрге бөлінеді. Айталық, сөзге жазылған музыка ән, ария, терме, айтыс, романс, каватина, баллада, т.б. болып бөлінеді. Бұларды екінші сөзбен айтқанда жалпы музыкада әнді музыка деп атайды. Вокал деген сөз дауыс деген ұғымды білдіреді, солай болғандықтан бұлардың қай-қайсысында да адам даусы негізгі роль атқарады. Бұны қазақ тілінде дауысқа жазылған музыка деп атайды.

Аспаптық музыка дегеніміз–аспаптар сазының үндесінен туатын музыка. Аспаптық музыка да бірнешеге бөлінеді: жыр, ертегі, мадақтау, не жоқтау одаларын, күй, сюит , соната, симфония, болет т.б.

Музыка жанырларының бөліну тәртібі олардың тұрлеріне байланысты, яғни идеялық нысанаға алынған материялдың түрлі аспаптармен белгілеу құрылымына қарай тұр-тұрге ажыратыла бөлініп әр қайсысы өзіндік атауға ие болады.

Ән – вокалдық музыканың бір түрі. Вокалдық музыка – музыка аспабының сүйемелдеуімен немесе сүйемелдеуінсіз жеке әншіге, хорға арналып жазылған музыкалық шығарма. Шумақтық форма – вокалдық музыкадағы ең қарапайым форма. Шумақтық формада музыка (әуені) қайталана береді, ал өлеңі өзгереді. Шумақ және қайырма – вокалдық музыкада негізгі формалардың бірі

**ІІІ.3.Ұлттық музыканы балаларға оқытудың ерекшелігі**

 Ұлттық музыкалық мол мұраны ғылыми зерделеу тек қана сол музыка мәдениетінің парқын тануға себепші болып қана қоймайды, сонымен бірге халықтың тарихи тұлғасын тануға да мейлінше көмектеседі. Қазақ халқының тарихы болмысы әні мен күйінде тұнып тұр. Ендеше қазақ халқының мәдени-рухани даму ерекшеліктерінен ұлттық дүниетаным мен түсініктерді ығыстырып тастамай, сан ғасырлар бойы қалыптасқан мәні терең ұлттық музыкамыздың құрылымдарын жаңғырта тану, ғылыми негізде сараптап түсіндіруіміз керек. М.Жұмабаев музыканың адамға әсері жайында: «Халықтың арғы-бергісін қозғап, естеріне түсіріп, мұң-мұқтажын зарлап, кем-кетігін көрсетіп, әдемі даусымен құйқылжытып тұрғанда қандай тас көңіл болса да қандары қайнап, тіпті арқалары қозып кетеді» - дейді.

        Р.Қ.Дүйсембінова музыканы оқыту үдерісінің өзіне тән функциялары бар екендігін, олар:

        -   музыканы оқытудың білімділік  функциясы - бұл оқушыларды музыкалық ғылыми білім, іскерлік  дағдылар жүйесімен қаруландыру. Оның түпкілікті нәтижесі берілген білімнің іс-жүзінде  саналы түрде қолдана білуі;

        - музыканы оқытудың тәрбиелік функциясы – музыканы оқытудың мазмұнымен, оқытудың формасымен, әдістерімен анықталатын және мұғалім мен оқушылардың қарым-қатынасы  арқылы жүзеге асатын үдеріс. Музыканы оқыту үдерісінде жеке тұлғаның белгілі бір көзқарастары, қарым-қатынастары, тұлғалық сапа-қасиеттері, музыка өнеріне, музыкалық іс-әрекеттерге деген өзіндік көзқарастары, пікір-пайымдаулары, мінез-құлықтары қалыптасады;

        -    музыканы оқытудың дамыту функциясы - мұғалімнің басшылығымен жүзеге асырылады. Музыканы оқытудың дұрыс ұйымдастырылуы оқушылардың сенсорлық, қозғалыстық, мотивициялық дамуына көмектеседі. Қажеттік және тұлғаның танымдылық үдерісінің белсендірілуі арқылы әсіресе музыкалық есту, музыкалық ес, музыкалық ойлау,қиялдау,сонымен бірге музыкалық қабілеттері дамиды – деп атап көрсетеді.

Ғалымдар пікіріне сүйенсек дарынсыз, мүлде қабілетсіз бала болмайды. Сол қабілеттің көзін ашу оны әрі қарай дамыту - әр бір музыка мұғалімінің қасиетті борышы. Жалпы музыка пәні эстетикалық сезімі жетілген, рухани бай тұлға тәрбиелеудің қайнар көзі десек қателеспейміз. Мектептегі  музыкалық-педагогикалық жұмыстың басты мақсаты-оқушыларды музыкалық даму үдерісіне талдау жасауға үйрету. Музыкалық - есту түсініктерін өз бетінше орындату. Музыканы көпшілігі тыңдайды, бірақ азы ғана естиді, әсіресе аспапты музыканы адамдар көбінесе қойылған музыканың жеке сәттерін қабылдайды, нақтырақ айтсақ осы сәттердегі өз әсерлерін ұсынады.

**ІҮ.Қорытынды**
 Қорыта келгенде, музыкалық өнердің құдіреті ерекше. Ол адамның жан жүрегін, ішкі жан дүниесін баурап алады. Адам музыка арқылы өзіңді танып, әлемді танып, музыканы толық зерттей аласың. Музыкалық өнер арқылы өзіңді, өз еліңді, халқыңды әлемге танытуың мүмкін. Бірақ музыка арқылы ауру адамды емдей алатыны ерекше құдірет деуге болады. Музыка арқылы емдеуді Әбу Насыр әл-Фараби бабамызда атап айтып кеткен.

 Музыканың әсерінің психологиялық-физиологиялық аспектісін зерттеген ғалымдардың арқасында музыка қанның минуттық көлеміне, тамыр соғысының жиілігіне, қан қысымына, қандағы қант көлеміне барынша әсер етеді, бұлшық ет тонусын көтереді және түсіреді, эмоциялардың туындауын ынталандырады, вербалды және арифметикалық қабілеттерді жақсартады, қабылдау және есте сақтау үдерістерін ынталандырып, шығармашылық ойды белсендендіретінін нақты айтқан. Әрбір музыкалық аспаптың адамның белгілі мүшесіне әсер ететіндігі қызықты. Вокалдық терапиямен айналысқаннан кейін тыныс алу барынша үнемдірек болады, ғалымдардың айтуынша, адамның жұмысқа қабілеттілігі көбіне осыған байланысты. Тыныс алу және дауыстық жаттығуларды дұрыс таңдау жүрек-қан тамырлары жүйесінің барынша сапалы жұмыс істеуін қамтамасыз етеді. Дауыспен айтылатын жеке дыбыстардың емдік қасиеттері туралы ерте ғасырдан белгілі. Олардың көмегімен әртүрлі ауруларды емдеген.

**Ұсынысым:**

1.Мектепте музыка пәніне арналған жеке кабинеттер жаңа музыкалық аспаптармен жабдықталса;

2.Музыка пәнін үйрететін бір ғана ұстаз емес әр аспаптан үйрететін ұстаздар болса;

3.Мектепте музыкалық өнерге деген қосымша үйірмелер тегін өтілсе;

**ІҮ.Пайдаланылған әдебиеттер**

1. «Қазақ фольклоры мен қазақ әдебиетінің очерктері» 1933 жылы

авторы: М.Баталов пен М.С.Сильченко

2. «Әдебиет энциклопедиясы» Мәскеу баспасы 1929 жылы

3. «Отандық түркітанушылардың биобиблиографиялық сөздігі» (1974) авторы академик А.Н.Кононов

4. «Ақаңның елу жылдық тойы» мақаласы 1923жылы авторы: Мұхтар Әуезов

5.Тарихи тұлғалар. Танымдық - көпшілік басылым. Мектеп жасындағы оқушылар мен көпшілікке арналған. Құрастырушы: Тоғысбаев Б. Сужикова А. – Алматы. “Алматыкітап баспасы”, 2009 [ISBN 978-601-01-0268-2](https://kk.wikipedia.org/wiki/%D0%90%D1%80%D0%BD%D0%B0%D0%B9%D1%8B%3A%D0%9A%D1%96%D1%82%D0%B0%D0%BF_%D2%9B%D0%B0%D0%B9%D0%BD%D0%B0%D1%80%D0%BB%D0%B0%D1%80%D1%8B/9786010102682)

6. Қазақ тілі. Энциклопедия. Алматы: Қазақстан Республикасы Білім, мәдениет және денсаулық сақтау министрлігі, Қазақстан даму институты, 1998 жыл, 509 бет. [ISBN 5-7667-2616-3](https://kk.wikipedia.org/wiki/%D0%90%D1%80%D0%BD%D0%B0%D0%B9%D1%8B%3A%D0%9A%D1%96%D1%82%D0%B0%D0%BF_%D2%9B%D0%B0%D0%B9%D0%BD%D0%B0%D1%80%D0%BB%D0%B0%D1%80%D1%8B/5766726163)

7. Қазақстан жазушылары: Анықтамалық/Құрастырушы: Қамшыгер Саят, Жұмашева Қайырниса - Алматы: «Аң арыс» баспасы, 2009 жыл

8.  “Қазақстан”: Ұлттық энцклопедия/Бас редактор Ә. Нысанбаев – Алматы

9. “Қазақ энциклопедиясы” Бас редакциясы, 1998 [ISBN 5-89800-123-9](https://kk.wikipedia.org/wiki/%D0%90%D1%80%D0%BD%D0%B0%D0%B9%D1%8B%3A%D0%9A%D1%96%D1%82%D0%B0%D0%BF_%D2%9B%D0%B0%D0%B9%D0%BD%D0%B0%D1%80%D0%BB%D0%B0%D1%80%D1%8B/5898001239)

10. Қазақша музыкалық-терминологиялық сөздік / Б. Ғизатов. - Алматы: Ғылым, 1981. - 29 б